వై.యస్. రాజశేఖరరెడ్డి
వై.యస్.రాజశేఖర్ రెడ్డి 1949 జూలై 8 న వైఎస్ఆర్ జిల్లా, జమ్మలమడుగులోని సి.ఎస్.ఐ. కాంప్‌బెల్ మిషన్ ఆసుపత్రిలో జన్మించాడు. ఆయన తల్లిదండ్రులు జయమ్మ, రాజారెడ్డి. ఆయన తండ్రి బళ్ళారిలో కాంట్రాక్టరుగా పనిచేస్తుండటం వల్ల ఆయన పాఠశాల చదువంతా బళ్ళారిలోని సెయింట్ జాన్స్ పాఠశాలలో సాగింది. ఆ తర్వాత విజయవాడ లయోలా కళాశాలలో చేరాడు. 1972లో గుల్బర్గా విశ్వవిద్యాలయం నుంచి వైద్యవిద్యలో పట్టా పుచ్చుకున్నాడు. గుల్బర్గాలోని మహాదేవప్ప రాంపూరే వైద్య కళాశాలలో వైద్యవృత్తిని అభ్యసిస్తుండగానే కళాశాల విద్యార్థిసంఘానికి అధ్యక్షుడిగా వ్యవహరించాడు. శ్రీ వెంకటేశ్వర వైద్యకళాశాల (యెస్.వి.ఆర్.ఆర్), తిరుపతి నుంచి హౌస్‌సర్జన్ పట్టా పొందాడు. విద్యార్థి దశ నుంచే రాజకీయాల వైపు ఆకర్షితుడైన రాజశేఖరరెడ్డి యెస్.వి.ఆర్.ఆర్ కళాశాలలో పనిచేస్తుండగానే అక్కడ హౌస్‌సర్జన్ సంఘం అధ్యక్షుడిగా ఎన్నికయ్యాడు.
రవీంద్ర సింగ్ జడేజా
రవీంద్రసిన్హ్ అనిరుద్‌సిన్హ్ జడేజా (1988 డిసెంబరు 6న, నవగం-ఖేడ్, సౌరాష్ట్రలో జన్మించారు) ఒక భారతదేశ క్రికెట్ ఆటగాడు. అతను ఫస్ట్ క్లాస్ క్రికెట్‌లో సౌరాష్ట్రకు మరియు ఇండియన్ ప్రీమియర్ లీగ్‌లో రాజస్థాన్ రాయల్స్‌కు ప్రాతినిధ్యం వహిస్తున్నారు. అంతేకాకుండా విజయాన్ని సాధించిన ఇండియన్ U-19 క్రికెట్ టీంలో భాగంగా కూడా ఉన్నారు, ఇది 2008లో మలేషియాలో ప్రపంచ కప్‌ను గెలుచుకుంది. జడేజా ఒక లెఫ్ట్-హ్యాండెడ్ మిడిల్-ఆర్డర్ బాట్స్‌మాన్ మరియు స్లో లెఫ్ట్-ఆర్మ్ ఆర్థడాక్స్ బౌలర్.